text: 
  Den 31. oktober blev han opereret, hvilket dog langt fra er nogen 
  garanti for, at hånden kan holde til belastningen under en boksekamp.
  
  Lentz lægger da heller ikke skjul på, at tiden fra maj sidste år og
   frem til januar i år har været endog særdeles svær.
  
  " Jeg har flere gange været ved helt at opgive. Det er bare håbløst
   at gå rundt i et træningslokale og træne på sandsækken med kun én 
  hånd, og psykisk er det også utroligt hårdt at gå rundt uden at 
  vide, om man nogensinde bliver klar igen. Heldigvis har jeg haft min 
  træner, Keld Krogh, til at holde mig ved ilden, " siger Brian Lentz,
   der satser alt på at klare sig godt i CBC.
  
  En karriere, der hidtil har budt på 112 kampe, 102 sejre, fem jyske 
  mesterskaber, én SM-titel og to guld-medaljer i CBC, skal krones med 
  deltagelse i en olympisk turnering, som med Brian Lentz' ord er " 
  enhver sportsmands drøm ".
  
  
  
  